Apple køber tv serie af manden bag Battlestar Galactica

Hvis du er fan af Battlestar Galactica – og det burde du være – ved du også, at det er en af de mest succesfulde rumserier nogensinde. Og nu gearer skaberen af serien op til at producere en ny serie – men denne gang til Apple, der er ved at opruste grundigt med det, der ligner et frontalangreb på Netflix, Amazon og HBO.

Rumkapløbet der aldrig slutter

Ronald D. Moore, som han hedder, skal sammen med to andre erfarne producenter, Matt Wolpert and Ben Nedivi (Fargo), stå for produktionen af serien der er baseret på en historie om, at rumkapløbet fra koldkrigstiden aldrig sluttede. Moore har siden Battlestar lavet bunker af andet science fiction, og har også en finger med i spillet i en af de mest populære serier overhovedet for tiden, Outlander, som lige nu er at finde på Viaplay.

Der er desværre ikke mere kød på rygterne indtil videre, men med Apples indtog på streaming markedet over de næste par år vil vi formentlig se kampen om seerne intensivere – med masser af nyt indhold til følge.

Apple køber tv serie af manden bag Battlestar Galactica